
KUTSE GRUPP
 Metallilõikepinkidel töötaja
Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

	Kutsenimetus
	Eesti kvalifikatsiooniraamistiku (EKR) tase
	Kutsenimetus
	Eesti kvalifikatsiooniraamistiku (EKR) tase

	CNC metallilõikepingi operaator, tase 4

	CNC metallilõikepingi operaator-seadistaja, tase 5

	Inglise keeles
CNC machine tool operator, EstQF Level 4
	
	Inglise keeles
CNC machine tool operator-setter, EstQF Level 5
	

	Võimalikud spetsialiseerumised ja nimetused kutsetunnistusel
	Võimalikud spetsialiseerumised ja nimetused kutsetunnistusel

	Spetsialiseerumine
	Nimetus kutsetunnistusel
	Spetsialiseerumine
	Nimetus kutsetunnistusel

	CNC treipingi operaator
	CNC treipingi operaator, tase 4
	CNC freespingi operaator-seadistaja 
	CNC freespingi operaator-seadistaja, tase 5

	
	Inglise keeles 
CNC lathe operator, EstQF Level 4
	
	Inglise keeles
CNC milling machine operator-setter, EstQF Level 5

	CNC freespingi operaator
	CNC freespingi operaator, tase 4
	CNC treipingi operaator-seadistaja
	CNC treipingi operaator-seadistaja, tase 5

	
	Inglise keeles
CNC milling machine operator, EstQF Level 4
	
	Inglise keeles
CNC lathe operator-setter, EstQF Level 5





A-osa 
KUTSEKIRJELDUS

	A.1. Töö kirjeldus 
	A.1. Töö kirjeldus 

	CNC metallilõikepingi operaator, tase 4 töötleb tehnilise dokumentatsiooni ja juhtprogrammi alusel masinaehituslikke detaile ning detailide elemente CNC metallilõikepingil. 
Tema tööülesanded on seotud tööprotsessi ettevalmistamise, tööpingi käivitamise ja jälgimise, detailide töötlemise, tööpingi igapäevase korrashoiu ja hooldamise, NC-koodis juhtprogrammi koostamise või muutmise, etteantud CAD/CAM-töötlusinfo kasutamise ning detailide mõõtmise ja kvaliteedi kontrollimisega. Operaator jälgib oma tööülesande piires ka robotiseeritud tööprotsessi toimimist ning teavitab märgatud vastuoludest, kõrvalekalletest või tõrgetest vastutavat isikut. 
CNC metallilõikepingi operaator töötab etteantud tööülesande, tehnilise dokumentatsiooni, tööjuhendite ja ohutusnõuete alusel. Ta valmistab ette töökoha, tooriku, rakised, kinnitusvahendid ja lõikeinstrumendid, kontrollib juhtprogrammi toimimist, töötleb detaile, teeb juhiste alusel vajalikke parameetrite muudatusi ning kontrollib töödeldud detaili vastavust tehnilisele dokumentatsioonile ja kvaliteedinõuetele. 
Töö eeldab tehnilise dokumentatsiooni lugemise oskust, ruumilist mõtlemist, täpsust, püsivust, kontsentreerumisvõimet, digitaalse töötlusinfo kasutamise oskust ning oskust märgata tööprotsessis ilmnevaid kõrvalekaldeid. 
Töö võib olla nii rutiinse kui ka vahelduva iseloomuga. Töökeskkonnas võib esineda müra, tolmu, kokkupuudet jahutus- ja määrdeainetega ning sundasenditest tingitud füüsilist koormust. 
 
Kutsealal kehtestatud kutsed
CNC metallilõikepingi operaator-seadistaja, tase 5
	CNC metallilõikepingi operaator-seadistaja, tase 5 kavandab, seadistab, jälgib ja optimeerib CNC metallilõikepingil detailide töötlemise tööprotsessi ning töötleb masinaehituslikke detaile ja detailide elemente tehnilise dokumentatsiooni, CAD/CAM-töötlusinfo ja kvaliteedinõuete alusel. 
Tema tööülesanded on seotud tööprotsessi ettevalmistamise ja korraldamise, tööohutusnõuete järgimise ja kontrollimise, tööpingi regulaarsete hooldustööde, CAD/CAM-töötlusprotsessi ettevalmistamise ja optimeerimise, tööprotsessi jälgimise, tehniliste kõrvalekallete lahendamise, detailide mõõteraporti ettevalmistamise ja kvaliteedi hindamise ning robotiseeritud tööprotsessi seadistamise ja teenindamisega. 
Operaator-seadistaja analüüsib tööülesannet ja tehnilist dokumentatsiooni, hindab tooriku, tööpingi, rakiste, kinnitusvahendite ja lõikeinstrumentide sobivust, planeerib tööprotsessi või tööpinkide tööjärjekorra ning teeb oma vastutuse piires tööprotsessi parendamiseks vajalikke muudatusi. Ta koostab ja analüüsib CAD-mudelit, valmistab ette CAD/CAM-töötlusprotsessi, koostab või muudab CAM-tarkvaras töötlusrajad ja juhtprogrammi ning kontrollib töötlusprotsessi toimimist sobiva kontrollimeetodiga. 
Tase 5 operaator-seadistaja tuvastab tööprotsessis ilmnevad kõrvalekalded, selgitab välja nende võimalikud põhjused, optimeerib tööprotsessi ning hindab tehtud muudatuste mõju tööprotsessile ja detaili kvaliteedile. Ta valmistab ette detaili mõõteraporti, hindab mõõtmistulemuste põhjal detaili vastavust kvaliteedinõuetele ning viib oma vastutuse piires sisse vajalikud muudatused. 
Operaator-seadistaja võib juhendada operaatoreid tööprotsessi ettevalmistamisel, seadistamisel, tööprotsessi jälgimisel, mõõtmisel, kvaliteedinõuete järgimisel ja kõrvalekallete märkamisel. Vajaduse korral seadistab või teenindab ta robotiseeritud tööprotsessi oma vastutuse piires. 
Töö eeldab tehnilise dokumentatsiooni ja CAD/CAM-töötlusinfo kasutamise oskust, tööprotsessi terviklikku mõistmist, analüüsi- ja probleemilahendusoskust, täpsust, vastutustunnet, juhendamisoskust ning valmisolekut teha põhjendatud otsuseid oma vastutusala piires. 
Töö võib olla nii rutiinse kui ka vahelduva iseloomuga. Töökeskkonnas võib esineda müra, tolmu, kokkupuudet jahutus- ja määrdeainetega ning sundasenditest või korduvatest tööliigutustest tingitud füüsilist koormust.

Kutsealal kehtestatud kutsed
CNC metallilõikepingi operaator, tase 4

	KOMMENTAARID:
	KOMMENTAARID:

	A.2. Tööosad 
	A.2. Tööosad 

	Kohustuslikud tööosad
A.2.1 Tööprotsessi ettevalmistamine  
A.2.2.Ohutusnõuete järgimine  
A.2.3 Tööpingi igapäevane korrashoid ja hooldamine 
A.2.4 Juhtprogrammi koostamine NC-koodis 
A.2.5 CAD/CAM-töötlusinfo kasutamine 
A.2.6 Detailide mõõtmine ja kvaliteedi kontrollimine 
A.2.7 Robotiseeritud tööprotsessi jälgimine oma tööülesande piires 
	Kohustuslikud tööosad
A.2.1 Tööprotsessi ettevalmistamine ja korraldamine. 
A.2.2 Ohutusnõuete järgimine ja kontrollimine. 
A.2.3 Tööpingi regulaarsed hooldustööd   
A.2.4 CAD/CAM-töötlusprotsessi valmistamine ja optimeerimine 
A.2.5 Tööprotsessi ettevalmistamine, optimeerimine ja tehniliste kõrvalekallete lahendamine 
A.2.6 Detailide mõõteraporti ettevalmistamine ja kvaliteedi hindamine 
A.2.7 Robotiseeritud tööprotsessi seadistamine ja  teenindamine   

	Spetsialiseerumisega seotud tööosad
	Spetsialiseerumisega seotud tööosad

	CNC treipingi operaator, tase 4  
A.2.8 Detailide töötlemine CNC freespingil
 
CNC freespingi operaator, tase 4 
A.2.9 Detailide töötlemine CNC treipingil 
	CNC freespingi operaator-seadistaja, tase 5 
A.2.8 Detailide töötlemine CNC treipingil 
 
CNC treipingi operaator-seadistaja, tase 5 
A.2.9 Detailide töötlemine CNC freespingil

	KOMMENTAARID:

	A.3. Kutsealane ettevalmistus
	A.3. Kutsealane ettevalmistus

	CNC metallilõikepingi operaator on läbinud erialase kutseõppe. Kutseoskused võivad olla omandatud ka töö käigus ja erialastel koolituskursustel õppides.
	CNC metallilõikepingi operaator-seadistaja on läbinud erialase kutseõppe jätkuõppe, mis eeldab  eelnevat töökogemust ja keskharidust.   
Kutseoskused võivad olla omandatud ka töö käigus ja koolituskursustel õppides. 

	KOMMENTAARID:
	KOMMENTAARID:

	A.4. Enamlevinud kutsenimetused
	A.4. Enamlevinud kutsenimetused

	CNC-operaator, CNC-treial, CNC-freesija  
	CNC-tehnoloog, CNC-pingi seadistaja, CNC-operaator, CNC-treial, CNC-freesija

	A.5. Regulatsioonid kutsealal töötamiseks 
	A.5. Regulatsioonid kutsealal töötamiseks

	Regulatsioon puudub, kutsealal töötamiseks ei ole kutsetunnistus kohustuslik.


	Regulatsioon puudub, kutsealal töötamiseks ei ole kutsetunnistus kohustuslik, kuid töö CNC metallilõikepinkidel eeldab tööandja kehtestatud tööohutus-, kvaliteedi- ja tehnoloogiliste nõuete täitmist ning tööks vajaliku kutsealase kompetentsuse olemasolu.

	KOMMENTAARID:
	KOMMENTAARID:

	A.6. Tulevikuoskused
	A.6. Tulevikuoskused

	CNC metallilõikepingi operaatori töös kasvab digitaalse töötlusinfo kasutamise osatähtsus. Üha olulisemaks muutub oskus töötada CAD-mudelite, digitaalsete tööjuhiste, juhtprogrammide ja tööprotsessi andmetega ning märgata neis ilmnevaid vastuolusid või kõrvalekaldeid. 
Kasvab vajadus mõista automatiseeritud ja robotiseeritud tööprotsesside üldpõhimõtteid ning jälgida nende toimimist. Olulisemaks muutub valmisolek kasutada uusi tööpingi juhtsüsteeme, digitaalseid mõõte- ja kontrollivahendeid ning tööprotsessi jälgimise lahendusi. 
Samuti suureneb vajadus järgida säästliku tootmise põhimõtteid, sh kasutada materjale, töövahendeid, jahutus- ja määrdeaineid ning energiat otstarbekalt ja keskkonnahoidlikult. 





	CNC metallilõikepingi operaator-seadistaja töös kasvab vajadus kavandada, seadistada ja optimeerida digitaalselt juhitud tööprotsesse. Üha olulisemaks muutub CAD/CAM-lahenduste, töötlusradade, juhtprogrammide, tööprotsessi andmete ja mõõtetulemuste terviklik kasutamine tööprotsessi parendamiseks. 
Kasvab vajadus töötada automatiseeritud ja robotiseeritud tootmislahendustega, sh seadistada ja teenindada tööpingiga seotud robotiseeritud tööprotsesse. Olulisemaks muutub oskus hinnata tööpingi, rakistuse, lõikeinstrumentide, tooriku, juhtprogrammi ja töötlusrežiimide koostoimimist ning teha nende põhjal põhjendatud muudatusi. 
Tulevikus suureneb ka mõõte- ja kvaliteediandmete analüüsimise tähtsus. Operaator-seadistajalt eeldatakse üha enam oskust kasutada digitaalseid mõõtelahendusi, hinnata tööprotsessi kõrvalekallete põhjuseid ning seostada kvaliteeditulemusi tööprotsessi optimeerimisega. 
Lisaks kasvab säästliku ja ressursitõhusa tootmise tähtsus, sh materjali-, energia- ja tööajakasutuse optimeerimine ning tööprotsessi keskkonnamõju vähendamine.

B-osa 
KOMPETENTSUSNÕUDED

	B.1. Kutse struktuur
	B.1. Kutse struktuur

	CNC metallilõikepingi operaator, tase 4 kutse koosneb üldoskustest B.2, kohustuslikest kompetentsidest B.3.1–B.3.7 ning spetsialiseerumisega seotud kompetentsidest B.3.8 ja B.3.9.
Kutse taotlemisel tuleb tõendada üldoskused B.2, kõik kohustuslikud kompetentsid B.3.1–B.3.7 ning vähemalt üks spetsialiseerumisega seotud kompetents:
· CNC freespingi operaator: B.3.8 Detailide töötlemine CNC freespingil;
· CNC treipingi operaator: B.3.9 Detailide töötlemine CNC treipingil.
	CNC metallilõikepingi operaator-seadistaja, tase 5 kutse koosneb üldoskustest B.2, kohustuslikest kompetentsidest B.3.1–B.3.7 ning spetsialiseerumisega seotud kompetentsidest B.3.8 ja B.3.9.
Kutse taotlemisel tuleb tõendada üldoskused B.2, kõik kohustuslikud kompetentsid B.3.1–B.3.7 ning vähemalt üks spetsialiseerumisega seotud kompetents:
· CNC freespingi operaator-seadistaja: B.3.8 Detailide töötlemine CNC freespingil;
· CNC treipingi operaator-seadistaja: B.3.9 Detailide töötlemine CNC treipingil.

	Kvalifikatsiooninõuded haridusele ja töökogemusele
	Kvalifikatsiooninõuded haridusele ja töökogemusele 

	Nõuded kutse taotlemisel
Töömaailma taotlejale 
1. Vähemalt põhiharidus 
2. CNC metallilõikepingil töötamise kogemus vähemalt aasta 
Kutseõppe lõpetajale 
1. Täies mahus läbitud CNC metallilõikepingi operaatori kutseõppe õppekava 

Kutse andmise korraldus, sh kutset taotleva isiku esitatavad dokumendid ja kutse taotleja kutsealase kompetentsuse hindamise viis ja vormid on reguleeritud Mehaanika ja metallitöö kutsete kutse andmise korras.
	Nõuded kutse taotlemisel
Töömaailma taotlejale 
1. Keskharidus. 
2. CNC metallilõikepingil töötamise kogemus operaator-seadistajana, vähemalt 2 aastat 
või 
läbitud läbitud CNC metallilõikepingi operaator-seadistaja õppekava 
Kutseõppe lõpetajale 
1. Täies mahus läbitud CNC metallilõikepingi operaator-seadistaja jätkuõppe õppekava. 
Kutse andmise korraldus, sh kutset taotleva isiku esitatavad dokumendid ja kutse taotleja kutsealase kompetentsuse hindamise viis ja vormid on reguleeritud Mehaanika ja metallitöö kutsete kutse andmise korras.

B.2 ÜLDOSKUSED
	B.2. CNC metallilõikepingi operaator, tase 4, üldoskused
	B.2. CNC metallilõikepingi operaator-seadistaja, tase 5, üldoskused

	Mõtlemisoskused
1. Olulise eristamine. Eristab tööülesande täitmiseks olulise teabe tehnilisest dokumentatsioonist, tööjuhendist, juhtprogrammist ja digitaalsest töötlusinfost. 

Enesejuhtimisoskused
2. Juhistest ja nõuetest lähtumine. Järgib tööülesande täitmisel tööjuhendeid, tehnoloogilisi nõudeid, kvaliteedinõudeid ja ettevõttes kehtestatud korda. 
3. Ohutusnõuete järgimine. Kasutab tööd tehes ohutuid töövõtteid ja isikukaitsevahendeid ning järgib tööohutus- ja keskkonnanõudeid. 
4. Keskendumine. Töötab tähelepanelikult ja järjekindlalt, säilitades tööülesande täitmisel vajaliku kontsentreerituse ning järgides tööjoonisel, tehnilises dokumentatsioonis ja tööülesandes esitatud nõudeid. 
5. Probleemide tuvastamine. Tuvastab tööprotsessis ilmnevad probleemid, kõrvalekalded või tõrked ning teavitab neist vastutavat isikut. 
6. Õppimisoskus. Omandab uusi teadmisi ja oskusi ning hoiab end kursis kutseala tehnoloogiliste muudatustega. 

Lävimisoskused
7. Suhtlemisoskus. Suhtleb kaastöötajate ja juhendajatega korrektselt ning tööolukorrale sobival viisil, edastades tööülesande, tööprotsessi, kõrvalekallete ja kvaliteedikontrolliga seotud teabe selgelt ja arusaadavalt. 
8. Keeleoskus. Kasutab inglise keelt erialase teabe lugemiseks ja mõistmiseks. 
9. Meeskonnatöö tegemine. Osaleb meeskonnatöös, täites oma rolli tööprotsessis ning tegutsedes ühise tulemuse saavutamise nimel. 


	Mõtlemisoskused
1. Analüütiline mõtlemine. Analüüsib tööülesannet, tehnilist dokumentatsiooni, CAD/CAM-töötlusinfot ja tööprotsessi andmeid tööprotsessi kavandamiseks ja korraldamiseks. 
2. Terviklikult mõtlemine. Mõistab ja analüüsib tööprotsessi tervikuna, arvestades tööpingi, tooriku, rakistuse, lõikeinstrumentide, juhtprogrammi, töötlusrežiimide ja kvaliteedinõuete omavahelisi seoseid. 
3. Seostamine. Seostab tööprotsessis ilmnevad kõrvalekalded võimalike põhjustega, lähtudes mõõtmistulemustest, tööriista kulumisest, rakistusest, töötlusrežiimidest, juhtprogrammist ja tööpingi toimimisest. 

Enesejuhtimisoskused 
4. Juhistest ja nõuetest lähtumine. Järgib ja kontrollib oma vastutusalas tööjuhendite, tehnoloogiliste nõuete, kvaliteedinõuete ja ettevõttes kehtestatud korra täitmist. 
5. Ohutusnõuete järgimine. Järgib tööohutus- ja keskkonnanõudeid ning kontrollib nende täitmist oma vastutusalas. 
6. Ajaplaneerimine. Planeerib oma tööd ning vajaduse korral teiste töötajate tööd, arvestades tööprotsessi eesmärki, tähtaegu ja kvaliteedinõudeid. 
7. Probleemide lahendamine. Lahendab tööprotsessis ilmnevaid probleeme ja kõrvalekaldeid oma vastutuse piires või korraldab nende lahendamise. 
8. Erialane enesearendamine. Arendab oma kutsealaseid teadmisi ja oskusi ning hoiab end kursis CNC metallilõikepinkide, CAD/CAM-lahenduste ning automatiseeritud ja robotiseeritud tööprotsesside arenguga.
 
Lävimisoskused 
9. Suhtlemisoskus. Suhtleb kaastöötajate, juhendatavate ja teiste osapooltega korrektselt ning tööolukorrale sobival viisil, edastades tööprotsessi, seadistamise, kvaliteedikontrolli, kõrvalekallete ja muudatustega seotud teabe selgelt ja arusaadavalt. 
10. Meeskonna- ja koostööoskus. Teeb koostööd ühise eesmärgi saavutamiseks ning juhendab vajaduse korral operaatoreid tööülesannete täitmisel, tööprotsessi jälgimisel ja kõrvalekallete märkamisel. 

B.3 KOMPETENTSID

	[bookmark: _Hlk188966351]B.3.1. Tööprotsessi ettevalmistamine 
	EKR tase 4
	B.3.1. Tööprotsessi ettevalmistamine ja korraldamine
	EKR tase 5

	Tegevusnäitajad
1. Leiab tehnilisest dokumentatsioonist tööülesande täitmiseks vajalikud mõõdud, tolerantsid, materjali, töötlusnõuded ja kvaliteedinõuded. 
2. Kontrollib tooriku vastavust tööülesandele ja tehnilisele dokumentatsioonile, kasutades sobivaid mõõtevahendeid ja visuaalset kontrolli.  
3. Kontrollib enne töö alustamist tööpingi, tööala ja töövahendite valmisolekut, lähtudes tööjuhendist, töökorraldusest ja ohutusnõuetest.  
4. Valib või valmistab ette tööülesandele vastavad rakised, kinnitusvahendid ja lõikeinstrumendid, veendudes nende korrasolekus ja sobivuses.  
5. Paigaldab tooriku, rakised ja lõikeinstrumendid tööülesandest lähtudes, järgides tööpingi kasutusjuhendit ja ohutusnõudeid.  
6. Tuvastab töö ettevalmistamisel ilmnevad vastuolud, puudused või kõrvalekalded ning teavitab neist vastutavat isikut. 
7. Rakendab tööprotsessi ettevalmistamisel teadmisi tehnilisest joonestamisest, mõõtmestamisest ja tolereerimisest, materjalidest, lõiketeooriast, rakistest, lõikeinstrumentidest ning CNC metallilõikepinkide üldehitusest ja tehnilistest võimalustest. 
	Tegevusnäitajad
1. Analüüsib tööülesannet ja tehnilist dokumentatsiooni, selgitades välja tööprotsessi ettevalmistamiseks vajalikud andmed, piirangud ja kvaliteedinõuded.  
2. Hindab tooriku, tööpingi, rakiste, kinnitusvahendite ja lõikeinstrumentide sobivust tööülesande täitmiseks, lähtudes tehnilisest dokumentatsioonist, materjalist, tööpingi võimalustest ja kvaliteedinõuetest.  
3. Planeerib tööprotsessi või tööpinkide tööjärjekorra, valides tööülesandest lähtuvad tööriistad, rakised, kinnitusviisid ja töötluslahenduse.  
4. Korraldab tööprotsessi ettevalmistamist, jagades vajaduse korral tööülesandeid, juhendades operaatoreid ning kontrollides tööks vajalike tingimuste olemasolu.  
5. Tuvastab töö ettevalmistamisel tehnilised vastuolud, riskid või mittevastavused ning teeb ettepanekuid nende kõrvaldamiseks või tööprotsessi parendamiseks.  
6. Teeb ettepanekuid tehnilise dokumentatsiooni, töökorralduse või töötluslahenduse täpsustamiseks, lähtudes tööprotsessi teostatavusest, kvaliteedinõuetest ja tööpingi võimalustest.  
7. Rakendab tööprotsessi ettevalmistamisel ja korraldamisel teadmisi tehnilisest joonestamisest, mõõtmestamisest ja tolereerimisest, materjalidest, lõiketeooriast, rakistest, lõikeinstrumentidest, CNC metallilõikepinkide tehnilistest võimalustest ning automatiseeritud ja robotiseeritud tööprotsesside võimalustest.

	KOMMENTAARID:

	B.3.2.  Ohutusnõuete järgimine
	EKR tase 4
	B.3.2. Ohutusnõuete järgimine ja kontrollimine
	EKR tase 5

	Tegevusnäitajad
1. Järgib tööpingi, seadmete ja töövahendite kasutamisel tööohutusnõudeid, lähtudes tööjuhendist, seadmete kasutusjuhenditest ja ettevõttes kehtestatud korrast.  
2. Seab valmis tööprotsessist lähtuva ohutu töökoha ning hoiab selle töö ajal ja pärast töö lõpetamist korras.  
3. Kasutab ettenähtud isikukaitsevahendeid ja ohutusseadiseid, kontrollides nende olemasolu ja korrasolekut.  
4. Käsitseb kemikaale, jahutus- ja määrdeaineid ning kogub jäätmeid nõuetekohaselt, lähtudes ohutuskaartidest, keskkonnanõuetest ja ettevõttes kehtestatud korrast.  
5. Tuvastab oma tööprotsessis ohutust mõjutavad kõrvalekalded või ohuolukorrad ning teavitab neist vastutavat isikut. 
	Tegevusnäitajad
1. Järgib ja kontrollib oma vastutusalas tööpinkide, seadmete ja töövahendite kasutamise tööohutusnõuete täitmist, lähtudes tööjuhenditest, seadmete kasutusjuhenditest ja ettevõttes kehtestatud korrast.  
2. Korraldab tööprotsessist lähtuva ohutu töökoha ettevalmistamist ning kontrollib tööala, töövahendite ja ohutusseadiste korrasolekut.  
3. Kontrollib isikukaitsevahendite ja ohutusseadiste olemasolu, korrasolekut ja kasutamist oma vastutusalas. 
4. Hindab tööprotsessis esinevaid ohte ja riske ning korraldab kõrvalekallete kõrvaldamise oma vastutuse piires.  
5. Juhendab operaatoreid ohutu töökoha ettevalmistamisel ja ohutusnõuete järgimisel, lähtudes tööprotsessist, tööjuhenditest ja ettevõttes kehtestatud korrast.

	B.3.3. Tööpingi igapäevane korrashoid ja hooldamine
	EKR tase 4
	B.3.3. Tööpingi regulaarsed hooldustööd  
	EKR tase 5

	Tegevusnäitajad
1. Puhastab tööpingi, tööala, rakised ja kasutatud töövahendid, lähtudes tööjuhendist, hooldusjuhendist ja ettevõttes kehtestatud korrast.  
2. Teeb tööpingi igapäevaseid hooldustoiminguid oma vastutuse piires, kontrollides sh jahutus- ja määrdeainete taset ning tööpingi tavapärast toimimist.  
3. Tuvastab tööpingi tavapärasest erineva toimimise, veateated või muud rikkele viitavad märgid ning teavitab neist vastutavat isikut.  
4. Registreerib tehtud hooldustoimingud ja märgatud tehnilised probleemid, lähtudes ettevõttes kehtestatud korrast. 

	Tegevusnäitajad
1. Teeb tööpingi seadistus- ja hooldustoiminguid oma vastutuse piires, lähtudes tööpingi dokumentatsioonist, hooldusjuhendist ja ettevõttes kehtestatud korrast.  
2. Korraldab tööpingi korrashoiu- ja hooldustoiminguid oma vastutusalas, arvestades tööpingi kasutuskoormust, hooldusvälpa ja tootmisprotsessi vajadusi.  
3. Kontrollib tööpingi tehnilist seisukorda ja hooldusvajadust, tuvastades rikkele viitavad märgid, veateated või muud tehnilised hälbed.  
4. Registreerib hooldustoimingud, tehnilised probleemid ja kõrvalekalded, lähtudes ettevõttes kehtestatud korrast.  
5. Teeb ettepanekuid tehniliste hälvete kõrvaldamiseks või hooldustoimingute parendamiseks. 

	B.3.4. Juhtprogrammi koostamine NC-koodis
	EKR tase 4
	B.3.4. CAD/CAM-töötlusprotsessi ettevalmistamine ja optimeerimine  
	EKR tase 5

	Tegevusnäitajad
1. Koostab NC-koodis detaili töötlemise juhtprogrammi ja/või muudab olemasolevat juhtprogrammi, lähtudes tööjoonisest, tehnilisest dokumentatsioonist, tööpingi juhtsüsteemist ja juhtprogrammi koostamise põhimõtetest. 
2. Edastab juhtprogrammi CNC metallilõikepingi juhtseadmesse, kasutades võrguühendust, andmekandjat või tööpingi juhtpaneeli. 
3. Kontrollib juhtprogrammi toimimist tööpingis proovikäivituse abil ilma materjali töötlemata, veendudes tööriista liikumiste, töötlusjärjekorra ja võimalike kokkupõrkeohtude puudumises. 
4. Tuvastab juhtprogrammis ilmnevad vead või vastuolud tööülesandega ning teeb oma pädevuse piires vajalikud parandused või teavitab vastutavat isikut. 
	Tegevusnäitajad
1. Koostab ja analüüsib CAD-mudelit, tööjoonist ja tehnilist dokumentatsiooni, selgitades välja töötlusprotsessi ettevalmistamiseks vajalikud mõõdud, tolerantsid, töötlemisalad, materjali ja kvaliteedinõuded.  
2. Valmistab ette CAD/CAM-töötlusprotsessi, valides tööülesandest, materjalist, tööpingist ja lõikeinstrumentidest lähtuvad töötlusoperatsioonid, töötlusstrateegiad ja töötlusjärjekorra.  
3. Koostab või muudab CAM-tarkvaras töötlusrajad ja juhtprogrammi, lähtudes tööpingi võimalustest, tööriistadest, rakistusest, toorikust ja kvaliteedinõuetest.  
4. Kontrollib töötlusprotsessi ja juhtprogrammi toimimist sobiva kontrollimeetodiga, tuvastades võimalikud kokkupõrkeohud, tööriista liikumise vead või muud kõrvalekalded.  
5. Optimeerib töötlusprotsessi, muutes vajaduse korral töötlusstrateegiat, töötlusjärjekorda, lõikerežiime, tööriistavalikut või tööriistateekonda.  
6. Edastab juhtprogrammi CNC metallilõikepingi juhtseadmesse ning juhendab vajaduse korral operaatoreid selle kasutamisel, lähtudes tööülesandest, tehnilisest dokumentatsioonist ja ohutusnõuetest. 

	B.3.5. CAD/CAM-töötlusinfo kasutamine 
	EKR tase 4
	B.3.5. Tööprotsessi jälgimine, optimeerimine ja tehniliste kõrvalekallete lahendamine
	EKR tase 5

	Tegevusnäitajad
1. Kasutab tööülesande täitmiseks digitaalset töötlusinfot, sh CAD-mudelit, tööjoonist, juhtprogrammi, CAM-töötlusinfot ja tööjuhiseid.  
2. Tuvastab CAD-mudelist või muust digitaalsest töötlusfailist tööks vajalikud mõõdud, geomeetria, töötlemisalad ja muud olulised detaili tunnused. 
3. Kasutab etteantud CAM-töötlusinfot ja juhtprogrammi infot tööprotsessi mõistmiseks, sh töötlemisjärjekorra, tööoperatsioonide, tööriistade ja töötlusalade seostamiseks oma tööülesandega.  
4. Teavitab vastutavat isikut digitaalses töötlusinfos, juhtprogrammis või tööprotsessis märgatud vastuoludest, kõrvalekalletest või tõrgetest. 
	Tegevusnäitajad
1. Jälgib CNC metallilõikepingi tööprotsessi tervikuna, hinnates tööpingi, tööriistade, rakistuse, tooriku, juhtprogrammi ja töötlusrežiimide koostoimimist.  
2. Tuvastab tööprotsessis esinevad kõrvalekalded, sh mõõtmete hälbed, pinna kvaliteedi probleemid, tööriista kulumise, vibratsiooni, veateated või töötlusrežiimide sobimatuse.  
3. Selgitab välja kõrvalekallete võimalikud põhjused, lähtudes toorikust, materjalist, tööriistast, rakistusest, tööpingist, juhtprogrammist, töötlusrežiimidest ja mõõtmistulemustest.  
4. Teeb tööprotsessis põhjendatud muudatusi oma vastutuse piires, sh korrigeerib töötlusrežiime, tööriistakompensatsioone, tööjärjekorda või muid tööprotsessi parameetreid.  
5. Optimeerib tööprotsessi, lähtudes kvaliteedi-, aja-, töökindluse, tööohutuse ja materjali säästliku kasutamise nõuetest.  
6. Hindab tehtud muudatuste mõju tööprotsessile ja detaili kvaliteedile ning dokumenteerib muudatused ettevõttes kehtestatud korras.

	B.3.6. Detailide mõõtmine ja kvaliteedi kontrollimine
	EKR tase 4 
	B.3.6. Detailide mõõteraporti ettevalmistamine ja kvaliteedi hindamine  
	EKR tase 5

	Tegevusnäitajad
1. Valib tööülesandele ja mõõdetavale tunnusele sobiva mõõtevahendi, lähtudes tööjoonisest, tolerantsidest ja mõõtmise täpsusnõudest.  
2. Kontrollib mõõtevahendi korrasolekut ja kasutusvalmidust, lähtudes mõõtevahendi kasutusjuhendist ja ettevõttes kehtestatud korrast.
3. Mõõdab detaili mõõtmeid, kuju- ja asenditolerantse ning pinnakvaliteeti oma tööülesande piires, kasutades sobivaid mõõtevahendeid ja kontrollimeetodeid.  
4. Võrdleb mõõtmistulemusi tehnilise dokumentatsiooni ja kvaliteedinõuetega, tuvastades detaili vastavuse või mittevastavuse.  
5. Fikseerib mõõtmistulemused ning teavitab vastutavat isikut kvaliteedikontrolli käigus ilmnenud kõrvalekalletest. 

	Tegevusnäitajad
1. Määrab mõõdetavad tunnused ja sobivad mõõtemeetodid, lähtudes tööjoonisest, tolerantsidest ja kvaliteedinõuetest.  
2. Valib mõõtmiseks sobivad mõõtevahendid ja kontrollimeetodid, arvestades mõõtmise täpsusnõuet, detaili geomeetriat ja mõõdetavat tunnust.  
3. Koostab või valmistab ette detaili mõõteraporti, fikseerides mõõdetavad tunnused, mõõtmistulemused, tolerantsid ja vastavushinnangu.  
4. Hindab mõõtmistulemuste põhjal detaili vastavust tehnilisele dokumentatsioonile ja kvaliteedinõuetele.  
5. Analüüsib mõõtmistulemuste kõrvalekaldeid ja nende võimalikke põhjuseid, lähtudes tööprotsessist, tööriistade kulumisest, rakistusest, töötlusrežiimidest ja materjalist.  
6. Teeb mõõtmistulemuste põhjal ettepanekuid kvaliteediprobleemide kõrvaldamiseks või tööprotsessi parendamiseks ning viib oma vastutuse piires sisse vajalikud muudatused. 

	B.3.7. Robotiseeritud tööprotsessi jälgimine oma tööülesande piires
	EKR tase 4
	B.3.7. Robotiseeritud tööprotsessi seadistamine ja teenindamine
	EKR tase 5

	Tegevusnäitajad
1. Kirjeldab tööpingiga seotud robotiseeritud tööprotsessi üldpõhimõtteid, sh tooriku etteandmist, detaili eemaldamist, tööala ohutuspiire ja operaatori rolli tööprotsessis.  
2. Järgib robotiseeritud tööprotsessiga seotud ohutusnõudeid, lähtudes tööjuhendist, ohutusmärgistusest, kaitsepiiretest ja ettevõttes kehtestatud korrast.  
3. Jälgib robotiseeritud tööprotsessi toimimist oma tööülesande piires ning tuvastab tavapärasest erinevad olukorrad.  
4. Teavitab vastutavat isikut robotiseeritud tööprotsessis märgatud tõrgetest, kõrvalekalletest või ohuolukordadest. 
	Tegevusnäitajad
1. Valmistab ette tööpingiga seotud robotiseeritud tööprotsessi oma vastutuse piires, lähtudes tööülesandest, tööjuhendist, robotiseeritud süsteemi kasutusjuhendist ja ohutusnõuetest.  
2. Kontrollib robotiseeritud tööprotsessi käivitamiseks vajalikke tingimusi, sh toorikute paiknemist, detailide väljastusala, haaratsi sobivust, tööala korrasolekut ja ohutusseadiste toimimist.  
3. Seadistab või kohandab robotiseeritud tööprotsessi parameetreid oma vastutuse piires, lähtudes tooriku mõõtmetest, detaili asendist, tööpingi võimalustest ja tööjuhendist.  
4. Käivitab ja jälgib robotiseeritud tööprotsessi, hinnates tööpingi, robotiseeritud süsteemi, tooriku etteande ja detaili eemaldamise koostoimimist.  
5. Tuvastab ja kõrvaldab tõrked oma vastutuse piires või korraldab nende lahendamise, lähtudes tööjuhendist, ohutusnõuetest ja ettevõttes kehtestatud korrast.  
6. Dokumenteerib robotiseeritud tööprotsessi tõrked, kõrvalekalded ja tehtud muudatused, lähtudes ettevõttes kehtestatud korrast. 

SPETSIALISEERUMISEGA SEOTUD KOMPETENTSID
	Detailide töötlemine CNC freespingil 
	Detailide töötlemine CNC freespingil 

	B.3.8. Detailide töötlemine CNC freespingil
	EKR tase 4
	B.3.8. Detailide töötlemine CNC freespingil
	EKR tase 5

	Tegevusnäitajad
1. Valmistab CNC freespingi tööks ette, lähtudes tööülesandest, tehnilisest dokumentatsioonist, juhtprogrammist, tööpingi kasutusjuhendist ja ohutusnõuetest.  
2. Paigaldab ja kinnitab tooriku, rakised ja lõikeinstrumendid CNC freespingile, veendudes nende sobivuses, korrasolekus ja ohutus kinnituses.  
3. Määrab lõikeinstrumentide korrektsioonid ning sisestab need CNC freespingi juhtseadmesse, lähtudes tööülesandest, lõikeinstrumentidest ja tööpingi juhtsüsteemi võimalustest.  
4. Kontrollib juhtprogrammi toimimist CNC freespingis sobiva kontrollimeetodiga, veendudes tööriista liikumiste, töötlusjärjekorra ja võimalike kokkupõrkeohtude puudumises.  
5. Töötleb detaile CNC freespingil, järgides tööjoonist, tehnilist dokumentatsiooni, juhtprogrammi, töötlusrežiime, kvaliteedinõudeid ja ohutusnõudeid.  
6. Jälgib detaili töötlemise protsessi ning teeb juhiste alusel parameetrite muudatused või teavitab vastutavat isikut kõrvalekalletest.  
7. Kontrollib töödeldud detaili vastavust tehnilisele dokumentatsioonile, kasutades sobivaid mõõtevahendeid ja kontrollimeetodeid.  
8. Järeltöötleb ja puhastab valmisdetailid ning annab need üle järgmiseks tööoperatsiooniks, vältides detailide kahjustamist. 
	Tegevusnäitajad
1. Kavandab CNC freespingil detaili töötlemise tööprotsessi, sh 5-teljelise töötluse, lähtudes tööülesandest, CAD/CAM-töötlusinfost, tehnilisest dokumentatsioonist, detaili geomeetriast, materjalist, tööpingi kinemaatikast, rakistusest, lõikeinstrumentidest ja kvaliteedinõuetest.  
2. Seadistab CNC freespingi detaili töötlemiseks, valides ja paigaldades tooriku, rakised, kinnitusvahendid ja lõikeinstrumendid ning määrates vajalikud tööpingi ja lõikeinstrumentide korrektsioonid.  
3. Kontrollib juhtprogrammi ja töötlusprotsessi toimimist CNC freespingis sobiva kontrollimeetodiga, tuvastades võimalikud kokkupõrkeohud, töötlusjärjekorra vead või muud kõrvalekalded.  
4. Töötleb detaile CNC freespingil, järgides tehnilist dokumentatsiooni, töötlusstrateegiat, juhtprogrammi, kvaliteedinõudeid ja ohutusnõudeid.  
5. Jälgib ja optimeerib CNC freespingil detaili töötlemise protsessi, muutes vajaduse korral töötlusrežiime, töötlusjärjekorda, tööriistavalikut, töötlusrada või muid tööprotsessi parameetreid.  
6. Tuvastab tööprotsessis ilmnevad kõrvalekalded, selgitab välja nende võimalikud põhjused ning viib oma vastutuse piires sisse vajalikud muudatused.  
7. Seadistab või seob CNC freespingiga seotud automatiseeritud või robotiseeritud süsteeme oma vastutuse piires, lähtudes tööpingi juhtsüsteemi võimalustest, tööülesandest ja ohutusnõuetest.  
8. Kontrollib töödeldud detaili vastavust tehnilisele dokumentatsioonile ja kvaliteedinõuetele, kasutades sobivaid mõõtevahendeid, tööpingi mõõteseadmeid või muid kontrollimeetodeid.  
9. Juhendab operaatoreid CNC freespingi seadistamisel, tööprotsessi jälgimisel, mõõtmisel, hooldustöödel ja kõrvalekallete märkamisel. 

	Detailide töötlemine CNC treipingil
	Detailide töötlemine CNC treipingil

	B.3.9. Detailide töötlemine CNC treipingil
	EKR tase 4
	B.3.9. Detailide töötlemine CNC treipingil
	EKR tase 5

	Tegevusnäitajad
1. Valmistab CNC treipingi tööks ette, lähtudes tööülesandest, tehnilisest dokumentatsioonist, juhtprogrammist, tööpingi kasutusjuhendist ja ohutusnõuetest.  
2. Paigaldab ja kinnitab tooriku, rakised, kinnitusvahendid ja lõikeinstrumendid CNC treipingile, veendudes nende sobivuses, korrasolekus ja ohutus kinnituses.  
3. Määrab lõikeinstrumentide korrektsioonid ning sisestab need CNC treipingi juhtseadmesse, lähtudes tööülesandest, lõikeinstrumentidest ja tööpingi juhtsüsteemi võimalustest.  
4. Kontrollib juhtprogrammi toimimist CNC treipingis sobiva kontrollimeetodiga, veendudes tööriista liikumiste, töötlusjärjekorra ja võimalike kokkupõrkeohtude puudumises.  
5. Töötleb detaile CNC treipingil, järgides tööjoonist, tehnilist dokumentatsiooni, juhtprogrammi, töötlusrežiime, kvaliteedinõudeid ja ohutusnõudeid.  
6. Jälgib detaili töötlemise protsessi ning teeb juhiste alusel parameetrite muudatused või teavitab vastutavat isikut kõrvalekalletest.  
7. Kontrollib töödeldud detaili vastavust tehnilisele dokumentatsioonile, kasutades sobivaid mõõtevahendeid ja kontrollimeetodeid.  
8. Järeltöötleb ja puhastab valmisdetailid ning annab need üle järgmiseks tööoperatsiooniks, vältides detailide kahjustamist. 
	Tegevusnäitajad
1. Kavandab CNC treipingil detaili töötlemise tööprotsessi, sh aktiivtööriista ning lisatelgede kasutamise, lähtudes tööülesandest, CAD/CAM-töötlusinfost, detaili geomeetriast, tööpingi võimalustest, rakistusest, lõikeinstrumentidest ja kvaliteedinõuetest.  
2. Seadistab CNC treipingi detaili töötlemiseks, valides ja paigaldades tooriku, rakised, kinnitusvahendid ja lõikeinstrumendid ning määrates vajalikud tööpingi ja lõikeinstrumentide korrektsioonid.  
3. Kontrollib juhtprogrammi ja töötlusprotsessi toimimist CNC treipingis sobiva kontrollimeetodiga, tuvastades võimalikud kokkupõrkeohud, töötlusjärjekorra vead või muud kõrvalekalded.  
4. Töötleb detaile CNC treipingil, järgides tehnilist dokumentatsiooni, töötlusstrateegiat, juhtprogrammi, kvaliteedinõudeid ja ohutusnõudeid.  
5. Jälgib ja optimeerib CNC treipingil detaili töötlemise protsessi, muutes vajaduse korral töötlusrežiime, töötlusjärjekorda, tööriistavalikut, töötlusrada või muid tööprotsessi parameetreid.  
6. Tuvastab tööprotsessis ilmnevad kõrvalekalded, selgitab välja nende võimalikud põhjused ning viib oma vastutuse piires sisse vajalikud muudatused.  
7. Kontrollib töödeldud detaili vastavust tehnilisele dokumentatsioonile ja kvaliteedinõuetele, kasutades sobivaid mõõtevahendeid, tööpingi mõõteseadmeid või muid kontrollimeetodeid.  
8. Juhendab operaatoreid CNC treipingi seadistamisel, tööprotsessi jälgimisel, mõõtmisel ja kõrvalekallete märkamisel. 

